**О б р а з л о ж е њ е**

Нацрт Одлуке o буџету општине Чока за 2023. годину (у даљем тексту : Одлука) је израђен у складу са чланом 47. Закона о буџетском систему („Сл.гласник РС“ број 54/09, 73/10, 101/10, 101/11, 93/12, 62/13, 63/13-исп., 108/13, 142/14, 68/15-др.закон,103/15, 99/16, 113/17, 95/18, 72/19 ,149/20 и 118/21).

Планирани приходи буџета укупно износе **593.133.728,00** динара, а за извор 01 износе 484.028.877,00 динара. Приходи су исказани по врстама и по изворима на основу финансијских планова директних и индиректних корисника буџета општине Чока, који се налазе у прилогу Одлуке.

Сопствени приходи буџетских корисника се планирају у износу од 182.000,00 динара.

Донације од међународних организација се планирају у 2023. години у износу од 610.000,00 динара.

Донације од осталих нивоа власти се планирају на нивоу општине Чока у износу од 53.816.580,00 динара.

Нераспоређени вишак прихода из ранијих година (извор 13) износи: 54.066.271,00 динара. Од овог износа 27.100.00,00 динара се односи на пренета средства од закупа државне земље и пренета неутрошена наменска и ненаменских средства из претходне године. Општина Чока је 2017.године приступила набавци услуга извођења геодетско-техничких радова на уређењу пољопривредног земљишта комасацијом и катастарским премером грађевинског земљишта у катастарској општини Чока. Ове услуге су се извршавале у 2018, а наставиће да се извршавају и у 2019,2020,2021, 2022 и у 2023 години, и планира се финансирање ових расхода на терет пренетих средстава из ранијих година, од средстава од закупа државне земље и пренетих неутрошених наменских средства из претходне године.

Родитељски динар планира се у износу од 430.000,00 динара.

Укупно планирани расходи за 2023. годину износе 593.133.728,00 динара, од тога планирани расходи буџета за извор 01 за 2023. годину износе 484.028.877,00динара. Планирана маса за плате је повећана у складу са Упутством за припрему одлуке о буџету локалне власти за 2023.годину и пројекцијама за 2024. и 2025.годину, планира се запошљавање једног лица на неодређено време. .

Расходи се планирају у износу од 593.133.728,00 динара на нивоу општине Чока, од тога, расходи по наменама су следећи: за запослене износе 131.923.084,00 динара, коришћење услуга и добара 165.230.193,00динара, отплата домаћих камата 11.000,00 динара, субвенције јавним нефинансијским предузећима 39.696.00,00 динара, донације и трансфери осталим нивоима власти 73.517.500,00 динара, накнаде за социјалну заштиту 46.058.580,00 динара, остали расходи 30.484.000,00 динара, средства резерве 4.500.000,00 динара, улагања у основна средства 101.713.371,00 динара.

Расходи по корисницима су планирани на основу њихових финансијских планова. У прилогу се налазе програмски буџети директних и индиректних корисника буџета општине Чока за 2023. годину, са пројекцијама за 2024 и 2025. годину и План расхода буџета општине Чока за 2023, са пројекцијама за 2024. и 2025. годину.

**Одељење за финансије**